SC Asset กับวิธีสร้างยอดขาย New High สู่ความสำเร็จ 22,000 ล้านบาทในปีนี้
ถ้าถามว่า ครึ่งปีแรก ที่เพิ่งผ่านไป อุตสาหกรรมไหนที่เติบโตเกินคาด สวนกระแสเศรษฐกิจ หนึ่งในนั้นคือ “อสังหาฯ” ซึ่งคำตอบนี้น่าจะทำให้หลายคน คงรู้สึกแปลกใจเลยทีเดียว
30 ส.ค. 2565

SC Asset กับวิธีสร้างยอดขาย New High สู่ความสำเร็จ 22,000 ล้านบาทในปีนี้
SC Asset X ลงทุนแมน
ถ้าถามว่า ครึ่งปีแรก ที่เพิ่งผ่านไป อุตสาหกรรมไหนที่เติบโตเกินคาด สวนกระแสเศรษฐกิจ
หนึ่งในนั้นคือ “อสังหาฯ” ซึ่งคำตอบนี้น่าจะทำให้หลายคน คงรู้สึกแปลกใจเลยทีเดียว
 
เพราะอย่างที่รู้กันดี
แม้ปีนี้สถานการณ์การแพร่ระบาดของโควิด 19 จะคลี่คลายลง
แต่ก็เกิดความท้าทายใหม่ขึ้นมาในทันที ทั้งปัญหาเงินเฟ้อ ปัจจัยความเชื่อมั่นของผู้บริโภคและกำลังซื้อ
 
แต่เชื่อหรือไม่ ช่วงครึ่งปีแรกที่ผ่านมา 38 บริษัทอสังหาฯ ที่จดทะเบียนในตลาดหลักทรัพย์
มีรายได้รวม 148,529  ล้านบาท เพิ่มขึ้น 1.80% เมื่อเทียบกับครึ่งปี 2564
กำไรสุทธิรวม 18,763 ล้านบาท เพิ่มขึ้น 8.82% เมื่อเทียบกับครึ่งปี 2564
 
และหนึ่งใน 38 บริษัทที่ถือเป็นจิกซอว์ชิ้นสำคัญ ที่ทำให้ตลาดอสังหาฯ เติบโตสวนกระแส
นั่นก็คือ SC Asset โดยในครึ่งปีแรกมียอดขาย 12,020 ล้านบาท เติบโต 6%
ส่วนกำไรสุทธิ 969 ล้านบาท เติบโต 3% เมื่อเทียบกับครึ่งปีแรก ของปี 2564
ขณะเดียวกัน SC Asset ก็มีสินทรัพย์รวม 51,773 ล้านบาท และมีหนี้สินรวม 31,465 ล้านบาท
อัตราส่วนหนี้สินต่อทุน เท่ากับ 1.55 เท่า ด้วยสถานะทางการเงินที่แข็งแกร่ง
และผลประกอบการที่เติบโต ทำให้ล่าสุด SC Asset ได้ประกาศจ่ายเงินปันผลระหว่างกาล 0.08 บาทต่อหุ้น
 
SC Asset ใช้วิธีไหนถึงเติบโตสวนกระแสเศรษฐกิจ ได้อย่างต่อเนื่อง ?
ลงทุนแมน จะวิเคราะห์ให้ฟัง
 
หากย้อนดูผลประกอบการของ SC Asset ในช่วง 2 ปีที่ผ่านมา
ที่ตลาดอสังหาฯ ต้องเผชิญกับวิกฤติโควิด 19 และส่งผลกระทบให้หลายบริษัท มีรายได้และกำไรลดลง
 
แต่ SC Asset กลับสร้างการเติบโตในวิกฤตินี้ ได้อย่างน่าเหลือเชื่อ
 
ปี 2563 รายได้ 19,037 ล้านบาท กำไร 1,897 ล้านบาท
ปี 2564 รายได้ 19,515 ล้านบาท  กำไร 2,062 ล้านบาท
 
จะเห็นว่ารายได้และกำไรของ SC Asset สามารถเติบโต แม้ตลาดอสังหาฯ จะเจอกับช่วงเวลาที่ยากลำบาก
โดยเฉพาะโครงการบ้านเดี่ยวของ SC Asset ที่เป็นสินค้าหลัก และครองความเป็นผู้นำบ้านหรูคุณภาพสูง ในกรุงเทพมหานครและปริมณฑล
จุดตรงนี้เองที่ส่งผลระยะยาว ให้ในทุก ๆ ปี SC Asset มีผลประกอบการที่สร้าง New High ได้อย่างต่อเนื่อง
 
โดยในปีนี้ SC Asset ตั้งเป้าหมายยอดขายและรายได้ สูงถึง  22,000 ล้านบาท
และเมื่อผ่านมาครึ่งปี บริษัทมียอดขาย 12,020 ล้านบาท
 
หรือพูดง่าย ๆ ก็คือ SC Asset สามารถทำยอดขาย ตามเป้าหมายปีนี้ไปได้แล้ว 55%
โดย 45% ที่เหลือใน 6 เดือน ก็น่าจะเป็นเรื่องที่ไม่ยากเย็นเท่าไร
 
อะไรที่ทำให้ SC Asset มั่นใจมากขนาดนั้น..
หนึ่งในความจริงของทุก ๆ ธุรกิจบนโลกใบนี้ ก็คือหากสินค้ามีคุณภาพสูง บริการดี และตอบโจทย์ลูกค้า
ความท้าทายที่เกิดขึ้น จากปัจจัยภายนอกและคู่แข่งในตลาด จะส่งผลกระทบน้อยมาก
 
เป็นเรื่องที่ SC Asset รู้ดี ทำให้ทุก ๆ โครงการ ทั้งแนวราบและแนวสูง จะใช้วัสดุก่อสร้างคุณภาพ
จนถึงงานก่อสร้างที่ใส่ใจทุกรายละเอียด ทำให้ลูกบ้านแนะนำและบอกต่อกัน
 
ที่น่าสนใจก็คือ SC Asset ไม่ได้มองว่าตัวเองเป็นแค่ผู้สร้างที่อยู่อาศัย
แต่ยังเป็น Living Solutions Provider คอยคิดค้นโซลูชันต่าง ๆ ทั้งในที่อยู่อาศัย และพื้นที่ส่วนกลาง
เพื่อตอบโจทย์การใช้ชีวิตของลูกบ้านที่แตกต่างกันออกไป
เป็นวิธีการสร้างคุณภาพที่อยู่อาศัย และบริการที่ชนะใจลูกค้านั่นเอง
 
ผลลัพธ์ที่จะเกิดขึ้นก็คือ ยิ่งปีนี้ SC Asset มีโครงการมากเท่าไร ก็จะยิ่งขายดีมากเท่านั้น..
 
โดยในครึ่งปีหลังนี้ SC Asset มีโครงการพร้อมขายครบครันในทุกทำเล ทั้งแนวราบและแนวสูง รวม 61 โครงการ มูลค่า 59,000 ล้านบาท
โดยแบ่งเป็นโครงการต่อเนื่อง 44 โครงการ และ 17 โครงการใหม่ที่จะเปิดตัวในครึ่งปีหลัง
 
สำหรับ 17 โครงการใหม่ที่จะเปิดตัวนั้น มีมูลค่ารวมกันกว่า 26,000 ล้านบาท แบ่งเป็น
 
- โครงการแนวราบ 16 แห่ง มูลค่ารวม 23,800 ล้านบาท
- โครงการคอนโดมิเนียม 1 แห่ง มูลค่า 2,500 ล้านบาท ตั้งอยู่บนถนนสุขุมวิท ติดสถานีรถไฟฟ้า BTS ทองหล่อ
โดยมี บริษัท สโคป จำกัด ซึ่งเป็นบริษัทในเครือที่ SC Asset ถือหุ้นอยู่ 90%
 
ที่น่าสนใจก็คือ ความเคลื่อนไหวล่าสุดของ SC Asset ที่ไม่ได้จำกัดตัวเองอยู่แค่การเป็นผู้สร้างที่อยู่อาศัย
เมื่อเตรียมจัดตั้งบริษัทใหม่ในเครือถึง 2 บริษัท
 
- บริษัทแรกคือ เอสซีเอ็กซ์ วัน จำกัด ทุนจดทะเบียน 100 ล้านบาท  ที่จะทำธุรกิจในภาคการลงทุนในอสังหาฯ โดยมีเป้าหมายสร้างกำไรจากน่านน้ำใหม่
 
- บริษัทที่สองคือ เอสซี แอสเสท โฟร์ จำกัด ทุนจดทะเบียน 50 ล้านบาท
โดยยังไม่มีการเปิดเผยว่า บริษัทนี้จะทำธุรกิจอะไร
 
ทีนี้หากถามว่า SC Asset ทำอย่างไร ถึงกลายเป็นบริษัทที่สร้างปรากฏการณ์ยอดขาย New High ได้อย่างต่อเนื่อง
แม้ที่ผ่านมาตลาดอสังหาฯ จะพบเจอกับความท้าทายสารพัดรูปแบบ
 
คำถามนี้น่าจะมีคำตอบมากมาย  จากการปรับตัวที่ยืดหยุ่นและใส่ใจลูกค้า  อันมาจากวัฒนธรรมองค์กรที่ยั่งยืน #SCskydive  พร้อมเรียนรู้และกล้านำเสนอสิ่งใหม่ ๆ 
เพื่อสอดรับกับภาวะตลาดและพฤติกรรมของลูกค้า ที่เปลี่ยนแปลงไปอย่างรวดเร็วตลอดเวลา
 
โดยการจะทำเรื่องเหล่านี้ให้เกิดขึ้นจริงได้นั้น
ขึ้นอยู่กับแค่อย่างเดียวก็คือ คนในองค์กรต้องมี Mindset ความเชื่อ และเป้าหมายเดียวกัน
 
ซึ่งก็เป็นเสมือน DNA ที่ฝังอยู่ในใจของพนักงาน SC Asset ทุกคน ..
 
References 
-ข่าวประชาสัมพันธ์ บริษัท เอสซี แอสเสท คอร์ปอเรชั่น จำกัด (มหาชน)
-
-